# בטי פרידן

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
בטי פרידן

בטי נעמי גולדשטיין פרידן (4 בפברואר 1921 - 4 בפברואר 2006), פמיניסטית אמריקאית, פעילה חברתית וסופרת.

פרידן נולדה בפאוריה שבמדינת אילינוי. בצעירותה, הייתה פעילה בחוגים מרקסיסטיים ויהודיים. היא למדה ב-Smith College, שם ערכה את עיתון הקמפוס וסיימה את לימודיה בהצטיינות יתרה בשנת 1942.

לאחר סיום לימודיה, למדה פרידן תואר שני בפסיכולוגיה באוניברסיטת ברקלי, אך סירבה לקבל מילגה ללימודי המשך, ועזבה את ברקלי לטובת עבודה עיתונאית בעיתונים שמאלניים ושל איגודי עובדים. היא נישאה לקרל פרידן בשנת 1947. נישואים אלה נמשכו עשרים שנה, וסופם בהאשמות הדדיות באלימות פיזית. בשנת 1952 פוטרה פרידן מה-UE News בעודה בהיריון עם ילדה השני. במהלך העשור הבא של חייה הייתה פרידן עקרת בית.

למפגש המחזורים החמישה עשר של הקולג' שלה, ערכה פרידן סקר על בוגרי Smith College אשר התמקד בתקופת לימודיהם, החוויות שלאחר סיום לימודיהם ומידת שביעות הרצון שלהם מחייהם באותה עת. המאמר על מחקרה זה, אשר הצביע על הפוטנציאל האבוד של חברותיה ללימודים ושל סטודנטיות בקולג' באותה עת, הוגש לעתון נשים בשנת 1958, אך עורכי העתון טענו שהמאמר כתוב מנקודת מבט פמיניסטית מדי ואיימו לדחות אותו מסיבה זו. בטי פרידן סירבה להכניס שינויים במאמרה, משכה את מאמרה וניסתה להרחיבו לכדי ספר.

ספר זה, "המיסטיקה הנשית" (The Feminine Mystique), פורסם בשנת 1963. הוא תיאר את תפקידן של הנשים בחברות תעשייתיות בכלל ותפקידן כעקרות בית במשרה מלאה בפרט, אותו ראתה פרידן כתפקיד חונק. הספר היה לרב-מכר פמיניסטי. לפרידן הוצעו משרות אקדמיות. עם ספריה האחרים נמנים "השלב השני (The Second Stage)", אותו כתבה בנימה פחות רדיקלית, "זה שינה את חיי (It Changed My Life)" ולאחרונה "התחדשות: המעבר לגיל השלישי (The Fountain of Age)" שראה אור בעברית. ביחד עם Pauli Murray, הכומר האישה האפרו-אמריקאית האפיסקופלית הראשונה, הקימה פרידן את "ארגון הנשים הלאומי האמריקאי" והייתה נשיאתו הראשונה (בין השנים 1970-1966). בטי פרידן נחשבת לאחת מהפמיניסטיות המשפיעות ביותר של המחצית השנייה של המאה ה-20.

מקור: http://he.wikipedia.org../../../%D7%91/%D7%98/%D7%99/%D7%91%D7%98%D7%99_%D7%A4%D7%A8%D7%99%D7%93%D7%9F.html

קטגוריות: אמריקאים | יהודים | פמיניסטיות | סופרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Cymraeg
- Deutsch
- Esperanto
- Eesti
- Français
- Nederlands
- Polski
- Português
- Русский
- Svenska